છ મુખી રુદ્રાક્ષઃ છ મુખી રૂદ્રાક્ષ ભગવાન કાર્તિકેયનું સ્વરૂપ ગણાય છે. નિર્ણયસિંધુ ગ્રંથ અનુસાર આ રૂદ્રાક્ષ ધારણ કરવાથી ગોપનીય જ્ઞાનની પ્રાપ્તિ થાય છે. જાબાલોપનિષદ આ રૂદ્રાક્ષને ભગવાન કાર્તિકેય તેમજ ભગવાન શ્રી ગણેશનું સ્વરૂપ માને છે. આ રૂદ્રાક્ષ ધારણ કરવાથી ઈચ્છા શક્તિનો વિકાસ થાય છે અને સાથે જ વિદ્યા તેમજ બુદ્ધિની પ્રાપ્તિ થાય છે અને અભિવ્યક્તિની કુશળતા વધે છે. આ રૂદ્રાક્ષ ધારણ કરવાથી વાકસિદ્ધિની પ્રાપ્તી થાય છે અને સાથે જ ગંભિર પ્રકારના રોગોમાંથી પણ છ મુખી રૂદ્રાક્ષ મુક્તિ અપાવે છે. છ મુખી રૂદ્રાક્ષ ધારણ કરવાથી સ્વાસ્થ્ય, સંપત્તિ, અને સુખ ત્રણેયની પ્રાપ્તિ થાય છે. ઉચ્ચ શિક્ષણમાં સફળતાઓ માટે આ રૂદ્રાક્ષને ચારમુખી રૂદ્રાક્ષ સાથે ધારણ કરવો જોઈએ. આ રૂદ્રાક્ષ પહેરવાથી આંખને લગતા, પેશાબ અને ગળાને રોગો પર નિયંત્રણ પ્રાપ્ત કરી શકાય છે. આ રૂદ્રાક્ષને ગૌરીશંકર રૂદ્રાક્ષ સાથે ધારણ કરવો જોઈએ. આ રૂદ્રાક્ષને જમણા હાથના કાંડા પર ધારણ કરી શકાય, જે વ્યક્તિઓ બોલતા બોલતા અચકાતા હોય તે વ્યક્તિઓ માટે આ રૂદ્રાક્ષ શ્રેષ્ઠ ફળ આપે છે.